עינוי של אכילה

שיעור ז'

יחס בין עינויים של אכילה ושתייה

משנה עג: ["האוכל ככותבת.." עד הסוף], גמ' פא. ["האוכל והשותה..." עד המשנה], ורש"י שם

תוס' רי"ד פא. (ד"ה והאוכל), תוספת יום הכיפורים שם (ד"ה האוכל)

גמ' פ: ["כל האוכלים... אוכלא הוא"], שפת אמת פ: (ד"ה שם בגמ' ר"ל)

שפת אמת עג: (ד"ה ויש לעיין), ערוך לנר כריתות יח: (ד"ה בד"ה הא דנקט)

תוך כדי אכילת פרס (כללי)

גמ' פ: ["מתקיף לה רבא... לא מיתבא דעתיה"]

גמ' כריתות יב: ["מתני'... חייב"]

גמ' חולין קג: ["בעא מיניה... פטור"], ורש"י שם (ד"ה חלקו מבחוץ, מהו)

גמ' זבחים ע. ["וחד לשיעור... קמ"ל"]

מנחת חינוך (קס"א:ט"ו) [ד"ה ודין זה, והנה קשה]

קובץ שיעורים (ביצה אות כ"ט)

תוספות רי"ד מסכת יומא דף פא עמוד א

והאוכל והשותה אין מצטרפין מאן תנא. פי' אף על פי שהן שתי מינין משם אחד הן דבכלל עינוי הם אכילה ושתייה ולמה אין מצטרפין אמר רב חסדא במחלוקת שנויה ור' אושעיא היא פי אף על גב דהן משם אחד כיון דלא שוו בשיעוריהן אינן מצטרפין כדקאמר ר' יהושע ואף על גב דלא אשכחן התם בפ' רביעי דמעילה דפליגי רבנן עלי' דר' יהושע כיון דאמר כלל אמר ר' יהושע משמע דרבנן פליגי עלי' ואמרי' אף על גב דלא שוו בשיעוריהן מצטרפין החמור להשלים והאי דאוקמה כר' יהושע ולא אוקמה כר"ש דאמר שני מינין משם אחד אינן מצטרפין כדכתבית בע"ז בפ' השוכר במהדורא תליתאה דא"כ אפילו רישא נמי כל האוכלין אמאי מצטרפין לככותבת. והא ענבים ותאנים שני מינין הן. ולר"ש לא מצטרפי אף על גב דשוו בשיעוריהן א"נ מתניתין דלא כר"ש אלא כר' יהושע דס"ל שני מינין משם אחד מצטרפין ובלבד שיהו שוין בשיעוריהן. הילכך תאנים וענבים ששוו בשיעוריהן מצטרפין אבל אכילה ושתייה דלא שוו בשיעוריהן לא מצטרפי:

תוספת יום הכיפורים מסכת יומא דף פא עמוד א

האוכל והשותה אין מצטרפין כו' א"ר חסדא במחלוקת וכו' איכא למידק אמאי ל"ק מתני' היא ר' יהושע ומה רמז במ"ש במחלוקת היא שנויה י"ל דהתם פ"ד דמעילה לא אשכחן רבנן דפליגי עליה דר"י ור"ח חידש דרבנן פליגי עליה דר"י ומתני' ר"י היא ויש לחקור אליבא דרבנן דפליגי עליה דר"י ואמרו דמצטרפים אם נדון אותו כקל שבשניהם או כחמור שבשניהם וכן באוכל ושותה ביוה"כ המצטרפים היאך הוא הצירוף ניזיל בתר כותבת או בתר מלא לוגמיו ולפי דמסקנא לא קאי הכי אינו מאריך בזה ולענין טומאה פסק הרמב"ם פ"ד דמ"א דין י"א כר"י וע"ש בהרמב"ם פרק י' אחר בטומאתו ולא שיעורו כו' יע"ש:

שפת אמת מסכת יומא דף פ עמוד ב

שם בגמ' ר"ל ציר שע"ג הירק כו' אכשורי אוכלא אוכלא הוא, לכאורה צ"ע דבחולין (ק"כ) מסיק הגמ' דה"ט דציר שע"ג הירק מצטרף משום דבהכי מיתבא דעתי' א"כ קשה דלקמן [דר"ל מוקי מתני' כר' יהושע] משמע דלר"ל אין תלוי כלל ביתיבת דעת לצרף אוכל ומשקה דלא"כ הוי נמי משני כר"י דאתי מתני' גם אליבא דרבנן, וא"כ איך ס"ל דציר שע"ג ירק מצטרף והרי לדידי' אין תולה כלל ביתיבת דעת, ודוחק לומר דר"ל הדר בי' והודה לר"י כדמשמע קצת בגמ' שהביאו דברי ר"י לבסוף, לכן נראה דבאמת הגם דאוכלין ומשקין מצטרפין לר"ל היינו רק לשיעור הגדול לא לשיעור הקטן וכאן אמר ר"ל דמצטרפין לכותבות דהוא כשיעור הקטן והיינו רק משום דאכשורי אוכל אוכלא הוא ועדיף טפי ממשקה דעלמא וזהו עיקר הרבותא דהציר חשוב כמידי דאוכל ולכן שיעורו בכותבות:

שפת אמת מסכת יומא דף עג עמוד ב

ויש לעיין באוכל וחוזר ואוכל אי חייב כרת על אכילה שני' ג"כ אף על גב דבשאר איסורין חייב שתים אם אכל כזית וכזית י"ל דהתם שאני דשם אכילה איכא על כל כזית וכזית משא"כ הכא ביוה"כ דלא כתי' בי' אכילה אלא לא תעונה וכיון דכבר אכל ואינו מעונה י"ל דשוב לא שייך אשר לא תעונה, אך מהא דתנן לקמן (פ"א) אכל ושתה בהעלם א' אינו חייב אלא חטאת אחת משמע דבשתי העלמות מחייב שתים, [ודוחק לומר כמ"ש בס' ערוך לנר (בכריתות י"ח ב) דאכילה ושתי' שאני דכל א' הוי עינוי בפ"ע ע"ש דהא מ"מ כבר הוא אינו מעונה], וצ"ל דלא תעונה קאי על כל זמן וזמן לעצמו דאע"ג שאכל כבר ככותבת דמיתבא דעתי' מ"מ שייך עינוי לשעה זו שעומד בה:

ערוך לנר מסכת כריתות דף יח עמוד ב

יש לחקור בחולה שמסוכן והוצרך לאכול יותר מככותבות ביוה"כ אם אח"כ מותר לאכול ביוה"כ זה אפילו אין כאן סכנה עוד אי נימא כיון שלא שייך בו עוד תענו את נפשותיכם דמשאכל כבר אינו מעונה א"כ אין עליו עוד חיוב עינוי יוה"כ, או נימא דמצות תענו הוי כל רגע ורגע. אכן הסברא נוטה כשיטה ראשונה כיון שכבר אכל ומיתבא דעתי' אין שייך עוד אצלו עינוי. ולפ"ז מתורצת קושית התוס' דלא יכול למינקט משום יוה"כ גופא דמשאכל שחרית אין עוד עליו חיוב יוה"כ באכילת מנחה אפילו הי' לו ידיעה בנתים ויש להביא ראי' לזה מדברי רש"י יומא (פ ב) במה שאמר האוכל אכילה גסה ביוה"כ פטור ופי' רש"י שאכל לילי יוה"כ על השובע דאל"כ חייב על האכילה שקודם אכילה גסה ע"ש ולמה הוצרך לכך הרי יש נפקותא בהודע לו בנתים אי חייב על אכילה גסה אע"כ דס"ל דבכה"ג אפילו היתה אכילה שניי' לא אכילה גסה מכ"מ לא חייב עלי' עוד כיון דמשום יוה"כ אינו מעונה. ואין לומר דא"כ איך תנן ביומא (פ א) אכל ושתה בהעלם א' אינו חייב אלא א' משמע הא בשתי העלמות חייב שתים וכן מקשה לקמן ליחייב שתי חטאת ואמאי הרי אינו מעונה בשתיי' אחר שכבר אכל די"ל דאכילה ושתיי' שאני דאף דשתיי' בכלל אכילה וגם בחמשה ענויים לא חשיב אלא חד מכ"מ כל א' הוי עינוי לחוד שהרי אכילה ושתיי' אין מצטרפים:

קובץ שעורים ביצה אות כט

כיון דאיכא אינשי דלא אכלי להו וכו'. והיינו, דהו"א דהוא שלא כדרך אכילתן, וכה"ג אינו מטמא בבית הבליעה, וכן מבואר במנחות ע' גבי מעי עיין שם, ומשום דאכילה כתיבא בנבלת עוף טהור. והנה בזבחים ע' איתא דאיצטריך קרא דצריך שתהא אכילה בכדי אכילת פרס, ואי לאו קרא הו"א כיון דטומאת בית הבליעה חידוש הוא, אפילו ביותר מכא"פ נמי ליצטרף, ומקשין, דס"פ גיד הנשה, גבי אבר מן החי, קאמר איפכא, כיון דחידוש הוא אפילו בכא"פ נמי ליצטרף, ופירש"י, משום דסתם אכילה משמע בבת אחת, וההלכה באה להחמיר להתחייב גם בצירוף כא"פ, אבל בחידוש, לא נאמרה ההלכה, וצריך לאכול בב"א, וי"ל, דהא דקאמר בטומאת בית הבליעה, כיון דחידוש הוא, היינו, דאי לאו קרא, הו"א דלענין טומאת בית הבליעה, לא צריך כלל לדיני אכילה, דגזה"כ הוא, דנבלת עוף טהור מטמאה בשעה שהיא בבית הבליעה, וא"כ אין נ"מ, אם אכלה ביותר מכא"פ, כיון דמ"מ עכשיו יש כזית בבית הבליעה, ואפילו אכלה שלא כדרך אכילתה נמי יטמא, קמ"ל קרא, דצריך שיעור אכילת פרס, והיינו משום דתלוי בדיני אכילה, ומזה ילפינן דה"ה באוכלה שלא כדרך אכילה טהור, ולפי"ז, הוי מצי למימר, דאיצטריך קרא דצריך לאוכלה כדרך אכילה.